
PËR NJË SHTESË NË LIGJIN NR.7491, DATË 29.4.1991 "PËR DISPOZITAT KRYESORE KUSHTETUESE"

Në mbështetje të nenit 43 të Dispozitave Kryesore Kushtetuese, me propozim të Këshillit të Ministrave,

KUVENDI POPULLOR
I REPUBLIKËS SË SHQIPËRISË

V E N D O S I :

Neni 1

     Pas nenit 41 shtohet një nen i ri 41/a me këtë përmbajtje:
     "Shërbimi i Kontrollit të Shtetit është organi më i lartë i kontrollit ekonomik e financiar.
     Shërbimi i Kontrollit të Shtetit është i pavarur, ai i  nënshtrohet vetëm Kushtetutës dhe ligjit.
     Shërbimi i Kontrollit të Shtetit raporton e jep llogari para Kuvendit Popullor.
     Kryetari dhe zëvendëskryetarët e Shërbimit të Kontrollit të Shtetit caktohen e shkarkohen nga Kuvendi Popullor sipas  rregullave të parashikuara me ligj.
     Organizimi dhe kompetencat e Shërbimit të Kontrollit të  Shtetit caktohen me ligj të veçantë".

Neni 2

     Ky ligj hyn në fuqi menjëherë.

Shpallur me dekretin nr.296. datë 15.9.1992 të Presidentit të Republikës së Shqipërisë, Sali Berisha. 

